b'\n_START_ARTICLE_\nCanals de l\'Urgellet\n_START_SECTION_\nHist\xc3\xb2ria\n_START_PARAGRAPH_\nAls mitjans del segle XIX destacava la quantitat de terres de regadiu dels municipis de la ribera que va assolir entre el 60 i 70% del terreny de cultiu, gr\xc3\xa0cies a la construcci\xc3\xb3 d\'importants d\'obres per l\'\xc3\xa8poca com el rec de l\'Olla i Segalers i el dels Quatre Pobles. A la resta de municipis estava per sota el 50% i en municipis de l\'Alt Urgell que no eren de l\'Urgellet se situava per sota del 20%._NEWLINE_En els municipis on es van construir aquests recs es va intensificar la producci\xc3\xb3 i es van augmentar els rendiments. Una de les conseq\xc3\xbc\xc3\xa8ncies va ser la desaparici\xc3\xb3 del guaret i l\'establiment de rotacions entre els cereals i els fesols. A Aravell i Bellestar, on de sempre hi ha hi havia hagut menys regadiu, abundaven les oliveres i els castanyers, i actualment els ferratges per a la ramaderia.\n_START_SECTION_\nRecs del Segre\n_START_PARAGRAPH_\nLes problem\xc3\xa0tiques actuals d\'alguns canals del riu Segre \xc3\xa9s l\'exist\xc3\xa8ncia de per\xc3\xadodes de disminuci\xc3\xb3 del cabal del riu.\n_START_SECTION_\nRecs de la Valira\n_START_PARAGRAPH_\nAls canals de la Valira no es t\xc3\xa9 const\xc3\xa0ncia d\'una disminuci\xc3\xb3 significativa del cabal per\xc3\xb2 hi ha problem\xc3\xa0tiques per la qualitat de l\'aigua. Segons un informe de la Confederaci\xc3\xb3 Hidrogr\xc3\xa0fica de l\'Ebre els mostrejos realitzats detecten la pres\xc3\xa8ncia constant de "residus d\'oli que no reben el tractament adient i tamb\xc3\xa9 s\xc3\xb2lids en suspensi\xc3\xb3", origen que podria venir d\'alguna benzinera. Amb la depuradora d\'Andorra propera a la frontera es va millorar per\xc3\xb2 hi continuava havent contaminaci\xc3\xb3.\n_START_SECTION_\nRec d\'Aravell i Bellestar\n_START_PARAGRAPH_\nA vegades escrit Canal d\'Arabell i Ballestar, i altres variants, \xc3\xa9s un rec que d\xc3\xb3na servei a les poblacions de Bellestar i Aravell (municipi de Montferrer i Castellb\xc3\xb2), concretament a 450 ha de terreny. Com en el cas del rec de Quatre Pobles, la comunitat de regants del rec \xc3\xa9s al mol\xc3\xad de la Farinera de la Trobada.'